বদলে গিয়েছেন ধোনি। ক্রিকেটার হিসেবে, ব্যক্তি হিসেবেও। ক্রিকেটার হিসেবে বরাবরের মতো সংযত আগ্রাসন দেখাতেন তিনি। এখন আরও পরিশীলিত হয়েছেন তিনি। বিয়ের পর ব্যক্তি হিসেবে আরও বেশি দায়িত্বশীল হয়েছেন।
সম্প্রতি এক টিভি চ্যানেলের সঙ্গে সাক্ষাৎকারে ধোনি নিজেই নিজের বদলের কথা স্বীকার করেছেন। ধোনি বলেন, ‘‘আমি জানি না, এই ঘটনা আমাকে আরও বদলে দিয়েছে কিনা! তবে একটা কথা বলতে পারি, মেয়েরা তাঁদের বাবার অনেক কাছের হয়।’’

এই বিষয়ে অন্যান্য খবর

আঙুল উঁচিয়ে জিভার নিষেধ। কথা না শোনায় খাওয়া বন্ধ, দেখুন ভিডিও
খেলার শেষে অন্য খেলা! মেয়ের সঙ্গে দস্যিপনা ধোনির, ভিডিও ভাইরাল
প্রমাণ করলেন খেলায় তিনিই রাজা! এবার ‘রাজকন্যা’ সামলাচ্ছেন ধোনি


জিভাই তাঁকে ব্যক্তি হিসেবে অনেক বদলে দিয়েছে এমন ইঙ্গিত দিয়েই ‘ক্যাপ্টেন কুল’ বলেছেন, ‘‘যখন জিভা জন্মায় তখন আমি কাছে ছিলাম না (তিন বছর আগে)। বেশিরভাগ সময়েই ক্রিকেট খেলতে ব্যস্ত থাকি। তাই এখন খারাপ কিছু হলে সবসময়ে আমাকেই মোকাবিলা করতে হয়।’’
আইপিএল-এ এবার চেন্নাই সুপার কিংসের জার্সিতে প্রত্যাবর্তনেই জিতে নিয়েছেন ট্রফি। সেই জয়ের পিছনে অন্যতম অনুঘটক ছিলেন স্বয়ং ধোনি। টুর্নামেন্ট চলাকালীন ধোনির প্রত্যেক ম্যাচেই হাজির ছিলেন স্ত্রী সাক্ষী ও জিভা। কে ভুলতে পারে সেই মনোরম দৃশ্য! ফাইনালে জয়ের পরেই বাবাকে দেখে জিভা বাড়িয়ে দিয়েছিল ফ্রুট জুস। বাবা-মেয়ের স্নেহের অনাবিল মুহূর্ত ফুটে উঠেছিল ওয়াংখেড়েতে। বাবার সঙ্গে আনন্দের প্রতিটি মুহূর্ত ভাগ করে নিয়েছিল জিভা।
সেই প্রসঙ্গে বলতে গিয়ে ধোনি আরও বলেন, ‘‘ওর সঙ্গে দারুণ সময় কাটালাম। গোটা টুর্নামেন্টেই ও আমার সঙ্গে ছিল। ও বায়না করত আমাকে মাঠে যেতে হবে। সেই মাঠ আসলে লন। যেখানে দলের অন্যান্য সদস্যদের কচিরাও থাকত।’’
নিজের মেয়ের সঙ্গে নিজের সম্পর্কের কথা বলতে গিয়ে ধোনি আরও বলেন, ‘‘দুপুরে দেড়টা, আড়াইটে কিংবা তিনটে নাগাদ আমি ঘুম থেকে উঠে পড়ি। জিভা অবশ্য তার অনেক আগেই জেগে যায়— সাড়ে আটটা, ন’টা নাগাদ। ব্রেকফাস্ট সেরে প্রত্যেকের সঙ্গে খুনসুটিতে মেতে যায়, খেলা শুরু করে। যখন বাচ্চারা খেলে তখন বেশ ফুরফুরে লাগে।’’
 



 

Ziva gives me company for the last walk to the Pune dressing room for this season.thanks a lot PUNE for supporting us and turning the whole stadium yellow,hope CSK entertained you guys enough
A post shared by  M S Dhoni (@mahi7781) on May 21, 2018 at 10:15am PDT



বোঝা যায়, ধোনি নিজের পিতৃত্ব ভালভাবেই উপভোগ করছেন।